NARIADENIE KOMISIE (ES) č. 905/2008
zo 17. septembra 2008
o vydávaní dovozných povolení pre surový trstinový cukor určený na rafináciu s pôvodom v najmenej rozvinutých krajinách
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 980/2005 z 27. júna 2005, ktorým sa uplatňuje systém všeobecných colných preferencií (1),
so zreteľom na nariadenie Rady (ES) č. 318/2006 z 20. februára 2006 o spoločnej organizácii trhov v sektore cukru (2),
so zreteľom na nariadenie Komisie (ES) č. 1100/2006 zo 17. júla 2006, ktorým sa na hospodárske roky 2006/2007, 2007/2008 a 2008/2009 stanovujú podrobné pravidlá otvorenia a správy colných kvót na surový trstinový cukor na rafináciu s pôvodom v najmenej rozvinutých krajinách a podrobné pravidlá uplatňované pri dovoze výrobkov colného sadzobníka 1701, ktoré majú pôvod v najmenej rozvinutých krajinách (3), a najmä na jeho článok 7 ods. 3,
keďže:
(1)
V súlade s článkom 12 ods. 5 nariadenia (ES) č. 980/2005 sa v článku 3 ods. 1 nariadenia (ES) č. 1100/206 ustanovuje, že pre dovoz pochádzajúci z najmenej rozvinutých krajín sa otvárajú colné kvóty s nulovým clom na výrobky patriace pod číselný znak KN 1701 11 10 vyjadrené ekvivalentom bieleho cukru.
(2)
Žiadosti o dovozné povolenia sa predložili príslušným orgánom v priebehu týždňa od 8. do 12. septembra 2008 v súlade s článkom 5 nariadenia (ES) č. 1100/2006. V súhrnnom množstve uvedenom v článku 7 ods. 2 uvedeného nariadenia sa preukázalo, že v dôsledku týchto žiadostí sa celkové množstvo, o ktoré sa požiadalo na hospodársky rok 2007/2008, rovná limitu 178 030,75 tony ustanovenému na tento hospodársky rok pre kvótu 09.4361.
(3)
Za týchto okolností musí Komisia oznámiť členským štátom, že uvedený limit bol dosiahnutý a že sa žiadna iná žiadosť o povolenie neprijme,
PRIJALA TOTO NARIADENIE:
Článok 1
Žiadosti o dovozné povolenie predložené od 8. do 12. septembra 2008 podľa článku 5 nariadenia (ES) č. 1100/2006 sú vyhovujúce do výšky 100 % požadovaného množstva.
Článok 2
Limit 178 030,75 tony v rámci colnej kvóty 09.4361 ustanovenej v článku 3 ods. 1 nariadenia (ES) č. 1100/2006 sa dosiahol. Žiadosti o dovozné povolenie predložené po 12. septembri 2008 sa neprijmú.
Článok 3
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 17. septembra 2008